Na temelju članka 49. Zakona o predškolskom odgoju i obrazovanju („Narodne Novine“, br. 10/97, 107/07, 94/13 i 98/19 ) i članka 37. Statuta Grada Šibenika (“Službeni glasnik Grada Šibenika”, broj 2/21 ), Gradsko vijeće Grada Šibenika je na sjednici od 19. prosinca 2022. godine, donijelo

 **ODLUKU**

**o II. izmjeni** **i dopuni Programa javnih potreba**

 **u predškolskom odgoju i obrazovanju Grada Šibenika**

 **za 2022. godinu**

Članak 1.

1. U Programu javnih potreba u predškolskom odgoju i obrazovanju Grada Šibenika

za 2022. godinu („Službeni glasnik Grada Šibenika“, broj 8/21 i 6/22) u članku 9. ukupan iznos: „48.480.000,00 kuna“ mijenja se u iznos: „.50.811.520,00 kuna“.

U članku pod točkom 1. iznos“: „29.259.000,00 kn“ mijenja se u iznos: „31.807.060,00 kn“.

U istom članku pod točkom 2. iznos“: „65.000,00 kn“ mijenja se u iznos: „125.460,00 kn“.

U istom članku točka 4. se briše.

U istom članku točka 5. postaje točka 4.

U istom članku točka 6. postaje točka 5. a iznos“: „11.500.000,00 kn“ mijenja se u iznos: „11.608.000,00 kn“.

U istom članku točka 7. se briše.

U istom članku točka 8. se briše.

U istom članku dodaje se nova točka 7. i glasi : „7. Projekt Dječji pogled na svijet 265.000,00 kuna“.

Članak 2.

2. Ova Odluka stupa na snagu dan nakon objave u „Službenom glasniku Grada Šibenika.“

KLASA: 601-02/21-01/03

URBROJ: 2182-1-02/1-22-

Šibenik, prosinca 2022.

GRADSKO VIJEĆE GRADA ŠIBENIKA

 PREDSJEDNIK

 dr. sc. Dragan Zlatović

Dostaviti:

1. Službeni glasnik Grada Šibenika

2. Ured gradonačelnika - ovdje

3. Upravni odjel za financije - ovdje

4. Upravni odjel za društvene djelatnosti - ovdje

5. Dokumentacija – ovdje

6. Arhiv – ovdje

**OBRAZLOŽENJE**

Grad Šibenik je u svom Proračunu za 2022. godinu za potrebe Programa javnih potreba u predškolskom odgoju i obrazovanju u Gradu Šibeniku planirao iznos od 48.480.000,00kuna koji će II izmjenama i dopunama biti realiziran u iznosu od “ 50.811.520,00 kuna“ .

Predložene promjene su nastale na temelju praćenja realizacije programa , a odnose se na

članak 9. programa u :

- točki 1. Odgojno i administrativno osoblje iznos 29.259.000,00 kuna mijenja se u iznos 31.807.060 kuna

Povećanje se odnosi na povećanje stavki za rashode za zaposlene što uključuje povećanje plaće i materijalnih prava radnika a prema provedbi uredbe Vlade RH o koeficijentima u predškolskom odgoju i obrazovanju , te porastom osnovice za obračun plaća čime je povećan i ukupan trošak rashoda zs zaposlene u DV šibenska maslina i Smilje. Nadalje, inflacija, odnosno porast cijena energenata i namirnica na tržištu tokom tekuće godine razlog su nesrazmjera ostvarenja materijalnih rashoda (troškova namirnica, energije, materijala i sredstava za održavanje objekata i ostalih troškova) u odnosu na financijski plan. Izmjenama i dopunama obuhvaćena je i realizacija kupoprodajnog ugovora o prodaji zemljišne čestice na području DV Građa. Prihodi od prodaje nefinancijske imovine planirani su za sanaciju i obnovu fasade na DV Građa.

* točki 2. sufinanciranje boravka djece s posebnim potrebama u DV Šibenska maslina u kojem su materijalni rashodi povećani za 32.500,00 kuna, kao i rashodi za nabavu nefinanciske imovine s povećanjem za 27.960,00 kn. Financijska sredstva za podmirivanje ovih rashoda su osigurana isključivo povećanjem prihoda od Ministarstva znanosti i obrazovanja, te se iznos od 65.000,00 kuna mijenja u iznos 125.460,00 kuna.
* točka 4 Uređenje dječjeg vrtića na Jamnjaku se briše iz razloga što se realizacija ovog kapitalnog projekata očekuje u 2023. godini.
* Ovime točka 5. Sufinanciranje igraonice u Zalrinu postaje točka 4. a koja se realizira prema planu.
* Nadalje točka 6. Izgradnja DV Ljubica postaje točka 5. a iznos 11.500.000,00 kuna mijenja se u iznos 11.608.000,00 kuna sukladno realizaciji građevinskih radova i nabavi opreme za uređenje. Najveći dio radova bit će dovršen do kraja 2022. godine, a ostatak uređenja objekta očekuje se početkom 2023. godine.
* Točke 7. Izgradnja DV Mažurice i 8. Proširenje DV Šibenski tići i izgradnja sportske dvorane se brišu jer se realizacija planira u 2023. godinu. Obavljene su potrebne radnje narudžbe izvedbenog projekta za DV Šibenski tići čija se isporuka očekuje s rokom do 20. veljače 2023.
* U program se dodaje nova točka 7 koja glasi: 7. „Projekt Dječji pogled na svijet“ s iznosom od 265.000,00 kuna. Novi program obuhvaća provedbu EU projekta Dječji pogled na svijet, odnosno uvođenje produljenog radnog vremena i posebnih programa u DV Smilje u sljedećim objektima: DV Ciciban, DV Vjeverica, DV Tintilinić, DV Građa i DV Šibenski tići. Rad u vrtićima sa produljenim boravkom realizira 16 novozaposlenih djelatnika, te su planirana sredstva za izdatke za zaposlene i sredstva za pokriće redovnih materijalnih rashoda do konca godine, a ostatak provedbe projekta bit će realiziran tijekom 2023. godine.